Peter Ebere Okpaleke

**Peter Ebere Okpaleke** (født 1. mars 1963 i Amesi i Anambra State i Nigeria) er en nigeriansk prelat og katolsk biskop av Ekwulobia, og kardinal-elekt.
## Liv og virke
### Bakgrunn
Peter Ebere Okpaleke  gikk på lokale skoler, og i 1983 begynte han ved *Bigard Memorial Major Seminary* i Ikot-Ekpene og Enugu, der han studerte filosofi og teologi fra 1983 til 1992.

### Prest
Peter Ebere Okpaleke ble presteviet den 22. august 1992 for bispedømmet Awka. I løpet av de tyve år som prest som så fulgte,innehadde han et bredt spekter av pastorale og administrative stillinger, blant dem som universitetskapellan, sogneprest, bispedømmelig finansadministrator, kansellist, og sekretær for og medlem av en rekke biskoppelige styrer. Han studerte også kirkerett i Roma ved Den pavelige universitet av Det hellige kors. 

### Biskop av Ahiara, men...
Den 7. desember 2012 utnevnte pave Benedikt XVI ham til biskop av Ahiara. Erkebiskopen av Owerri, Anthony John Valentine Obinna, bispeviet ham den 21. mai 2013; medkonsekratorer var erkebiskopen av Jos, Ignatius Ayau Kaigama, og erkebiskopen av Abuja, kardinal John Onaiyekan.  Unge folk blokkerte katedralen i Ahiara, slik at den bispelige innsettelse måtte finne sted i det nærliggende erkebispedømmet Owerri, ved presteseminaret i Ulakwo.

Allerede før hans ordinasjon hadde prester og lekfolk uttrykt sin misnøye over utnevnelsen av Peter Ebere Okpaleke til biskop, fordi Okpaleke er av igbo-etnisitet, mens de fleste katolikker i bispedømmet hans er mbaise, noe som har ført til etniske konflikter der. Hans motstandere hevdet at biskopen av Ahiara måtte komme fra selve bispedømmet.

I juli 2013 utnevnte pave Frans kardinal Onaiyekan til apostolisk administrator på midlertidig basis (til 2014). I juni 2017 krevde pave Frans at hver eneste en av prestene i bispedømmet Ahiara skulle sende inn en personlig skriftlig lojalitetserklæring til biskop Okpaleke, adressert til ham (paven). Alle som ikke overholdt dette kravet innen 30 dager vil bli suspenderte. Rundt 200 prester fra bispedømmet Ahiara etterkom paven og sendte slik erklæring.  Prestene, også mange av dem som skrev slike brev, fortsatte imislertid å protestere mot det som de oppfattet som rasediskriminering. 

Biskop Okpalekes embedsinnsettelse var fortsatt ikke skjedd i Ahiara mer enn fem år etter hans utnevnelse. Siden biskop Okpaleke ikke kunne etablere seg i bispedømmet sitt, fant ingen presteordinasjoner sted. I begynnelsen av 2018 ventet 50 seminarister fra bispedømmet Ahiara, som hadde fullført sin utdannelse, på å bli ordinerte til prester.

Den 19. februar 2018 innvilget pave Frans biskop Peter Ebere Okpalekes søknad om å bli løst fra sin utnevnelse til bispedømmet Ahiara. Biskopen av Umuahia, Lucius Iwejuru Ugorji, ble utnevnt til provisorisk apostolisk administrator.

### Biskop av Ekwulobia
To år etter, den 5. mars 2020, utnevnte pave Frans ham til første biskop av bispedømmet Ekwulobia, som ble opprettet samme dato i Anambra State. Innvielsen fant sted 29. april samme år.

### Kardinal-elekt
Den 29. mai 2022 kunngjorde pave Frans sin intensjon om å kreere ham til kardinal den 27. august samme år.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1981
* Erkebiskop Carlo Maria Viganò (1941- ) *1992
* Erkebiskop Anthony John Valentine Obinna (1946- ) *1993
* Kardinal *Peter Ebere Okpaleke* (1963- ) *2013

## Referanser